Združenie miest a obcí sa obrátilo na prezidentku aj generálneho prokurátora
Koncom minulého týždňa odmietlo poslaneckú novelu zákona o štátnej správe v školstve a školskej samospráve, ktorá zo samospráv vytvára bezmocného sponzora.
Združenie miest a obcí Slovenska (ZMOS) koncom minulého týždňa odmietlo poslaneckú novelu zákona o štátnej správe v školstve a školskej samospráve, ktorá zo samospráv vytvára bezmocného sponzora.
TASR o tom informoval ústredný riaditeľ Kancelárie ZMOS Michal Kaliňák. V utorok sa združenie, ktorého členom je takmer 96 percent samospráv, obrátilo na prezidentku Zuzanu Čaputovú a tiež generálneho prokurátora Maroša Žilinku.
V liste hlave štátu ZMOS zdôvodňuje požiadavku na vrátenie novely do parlamentu využitím práva veta a zároveň iniciovanie preskúmania súladu uvedeného predpisu s ústavou, a to podaním na Ústavný súd.
Podľa ZMOS-u je preukázateľný rozpor so základným zákonom štátu, ako aj so záväzkami vyplývajúcimi Slovenskej republike z Európskej charty miestnej samosprávy. Novela je porušením finančnej nezávislosti samospráv a dochádza ňou k nabúraniu princípov fiškálnej decentralizácie.
ZMOS opakovane upozorňoval na to, že takáto právna úprava zasiahne mestá a obce vo veľkom rozsahu a že takéto financovanie je porušením ústavného práva samospráv na finančnú nezávislosť.
"Otvorene sme poslancom parlamentu ponúkli spoluprácu a priestor na rokovanie. Tento priestor sme nedostali a rovnako boli ignorované naše pripomienky. Paradoxne, novela bola parlamentom schválená v čase, keď ešte bolo možné uplatniť pripomienky v rámci medzirezortného pripomienkového konania," uviedol Kaliňák.
ZMOS v liste prezidentku republiky aj generálneho prokurátora tiež informoval o tom, že vzhľadom na preukázateľne výrazné negatívne dosahy na rozpočty miest, obcí a samosprávnych krajov je presvedčený o tom, že poslanci parlamentu boli predkladateľom novely uvedení do omylu, a to minimálne zamlčaním negatívnych dosahov, porušením ústavy, medzinárodných záväzkov, princípov fiškálnej decentralizácie, ale aj neinformovaním o uplatnených zásadných pripomienkach, ich nevyhodnotení, ako aj neukončení samotného medzirezortného pripomienkového konania.
Práve tieto informačné deficity evidentne zavážili pri schvaľovaní tejto mimoriadnej nebezpečnej novely, dodáva združenie.
Poslanecký návrh novely zákona o štátnej správe v školstve a školskej samospráve upravuje financovanie súkromných i cirkevných škôl a školských zariadení.
Odstrániť sa má "nerovné postavenie zriaďovateľov týchto škôl v porovnaní so zriaďovateľmi škôl a školských zariadení v zriaďovateľskej pôsobnosti obcí a samosprávnych krajov, ak ide o prerozdeľovanie podielových daní".
Združenie samosprávnych krajov SK8 takisto kritizuje zásah do rozpočtov bez ich kompenzácie. Najnovším príkladom je úprava financovania verejných, súkromných a cirkevných škôl a školských zariadení. Informoval o tom predseda SK8 a predseda Trnavského samosprávneho kraja Jozef Viskupič.
Dnes treba vedieť
Protiinflačný balíček odmietlo po Únii miest Slovenska a ZMOS-e aj hlavné mesto Bratislava. Samosprávy sa chcú stretnúť s prezidentkou, aby nový zákon nepodpísala.
Podpredseda vlády anektovaného Krymu Georgij Muradov sa domnieva, že Azovské more Ukrajina navždy stratila. "Po zjednotení našich regiónov s Ruskom bude Azovské more opäť výlučne vnútrozemským morom Ruskej federácie," myslí si. Rovnaký názor má aj šéf kolaborantskej správy dobytých území v Záporoží Vladimir Rogov. (tasr)
Dôvodom je to, že európsky priemysel je založený na lacnej energii z Ruska a lacnej pracovnej sile z Číny.
Zdôvodnil to tým, že je v prípade prípravy vrážd prokurátorov obvinený. V kauze vraždy novinára a jeho snúbenice je právoplatne odsúdený na 25 rokov väzenia.
Šéfka americkej Snemovne reprezentantov povedala, že pro-life názory katolíkov rešpektuje, ale nemali by ich "vnucovať ostatným".
Stanovisko NRA prišlo po najnovšej vlne kritiky na jeho adresu v súvislosti s presadzovaním práv nositeľov zbraní. Exprezident Trump plánuje vystúpiť na zjazde združenia držiteľov zbraní s "dôležitým prejavom pre Ameriku".
Vyšetrovateľa NAKA Tomáša Emmela, ktorý je obvinený pre korupciu a zneužitie právomocí, prepustili zo zadržania na slobodu. Podľa informácií TV Markíza sa jeden zo skutkov týka príbuzného exministra hospodárstva Štefana Žigu a kauzy Valčeky. Emmela vinia z toho, že predlžoval jeho "neobvinenie". Od bývalého šéfa finančnej polície NAKA Bernarda Slobodníka za to údajne zinkasoval úplatok dva a pol tisíca eur. Vyšetrovateľ vinu odmieta. (tvnoviny.sk)
Ukrajinský prezident dôrazne odmieta návrhy, aby sa jeho krajina v záujme dosiahnutia mierovej dohody s Ruskom vzdala kontroly nad oblasťami okupovanými ruskými silami.
Na Slovensku zomrelo v apríli najmenej osôb za posledných osem mesiacov, a to 4 495. Číslo sa najviac priblížilo k predpandemickým hodnotám. Medzi príčinami úmrtí dominovali choroby obehovej sústavy, nádory a choroby dýchacej sústavy. Covid bol štvrtou najčastejšou príčinou, zomrelo naň 289 osôb. Informoval Štatistický úrad. (tasr)
Péter Szijjártó povedal, že maďarská vláda uvedenú hrozbu – ktorá sa "objavila v niekoľkých prejavoch EÚ" – vníma ako útok voči suverenite, energetickej bezpečnosti a národnobezpečnostným záujmom Maďarska.